
Narod je pokazao: možemo 
i moramo bez države! 


Tragični događaji koji su proteklih 
dana pogodili Srbiju i region pokazali 
su potpuni kolaps državnog aparata, 
zločinački nemar i nebrigu vladajuće 
klase za život i zdravlje stanovništva i 
društvenu imovinu, ali istovremeno i 
neverovatnu snagu solidarnosti koju 
radnici i radnice čitavog regiona nose 
u sebi, kao i činjenicu da je isključivo 
ta uzajamna pomoć ono na šta se ljudi 
mogu osloniti u organizovanju svog 
života i njegove zaštite. 

Ova zemlja je nekada imala jedan od 
najrazvijenijih sistema za navodnjava- 
nje i odvod vode u svetu. Sve je to 
uništeno brutalnim nemarom vlasti. Za- 


trpavani su i ostajali neočišćeni brojni 
odvodi i kanali, godinama su sistematski 
smanjivana ulaganja u hidrograđevin- 
ske firme, izgradnju i održavanje brana 
i nasipa (krajem osamdesetih godina 
prošlog veka planirano je dodatno 
uređenje plovnih puteva i izgradnja 
još 34 brane, a do danas je sagrađeno 
samo njih pet). Nakon sedam poplava 
većih razmera (1999, 2000, 2005, 2006, 
2007, 2009) u poslednjih 15 godina, 
svakom razumnom je bilo jasno da će 
katastrofa ovih proporcija biti samo 
pitanje trenutka. 

(nastavak na 2. strani ) 



Srbija: Za pet godina 200 000 
manjezaposlenih 

Prema podacima Ministarstva finansija, 
broj zaposlenih u Srbiji je na kraju marta 
ove godine iznosio 1.698.000 ljudi, što je 
za oko 190.000 manje nego što ih je bilo 
u 2009. godini. Broj zaposlenih i dalje je 
u padu, pa je tako samo u ovoj godini, 
zaključno sa martom, bez posla ostalo 
oko 17.000 građana. Podaci Ministarstva 
pokazuju da je broj zaposlenih na kraju 
decembra 2013. iznosio 1.715.000 dok 
je na kraju marta ove godine taj broj 
spao na 1.689.000. Prema istom izvoru, 
prosečna plata u prva tri meseca ove 
godine iznosila je 41.841 dinara. 


Beograd: GSP-u samo polovina 
para namenjenih za gradski prevoz 

Beograd za JKP GSP ,,Beograd a izdva- 
ja do 6,5 milijardi dinara godišnje od 
ukupno 13 milijardi dinara koliko se 
iz budžeta izdavaja za javni gradski 
prevoz, dok ostatak koriste privatni 
prevoznici i Direkcija za javni prevoz, 
iako GSP Beograd učestvuje u prevozu 
Beograđana sa preko 70 odsto. To su 
izjavili radnici tog preduzeća reagujući 
na izjavu gradonačelnika Siniše Malog 
da Beograd izdvaja čak 20% svog 
budžeta na javni gradski prevoz, te da 
je to neodrživo i da se hitno mora naći 
rešenje. 


Kuršumlija: Zapalio se kamion u 
fabrici 

U krugu kuršumlijskog kombinata 
,,Simpo-šik“ izbio je požar juče oko 
19 časova kada se zapalio kamion- 
čiper za mlevenje drveta. Požar je, 
prema nezvaničnim informacijama, 
izbio kada je na kamionu došlo do 
varničenja, ali je, na sreću, sprečeno 
širenje požara na okolne objekte, 
odnosno skladišta u krugu fabrike i 
nije bilo ljudskih žrtava. Ovaj slučaj, 
gde je kamion u potpunosti izgoreo, 
pokazuj e kako se zbog trke za profitom 
,,štedi“ na merama bezbednosti za 
radnike. 

Emilijgno Zapata 


“JAKOM NARODU N E TREBA DRŽAVA.” 









Sirene su se oglasile tek kada 
je nasip probijen 

(nastavak sa 1. strane ) 

Sve ovo nije sprečilo novu vladaju- 
ću garnituru da osiono ignoriše jasna 
upozorenja Republičkog hiodromete- 
orološkog zavoda (RHMZ) koji je još 
13. maja upozorio na obilne padavine, 
porast vodostaja više reka iznad grani- 
ce redovne odbrane od poplava, sa 
tendencijom većeg porasta od 15. maja. 
Ignorisanje upozorenja naučika je ubr- 
zo, sa prvim znacima nadolazeće havari- 
je, zamenjeno izdavanjem dvosmisle- 
nih i nejasnih obaveštenja, poput onog 
gradonačelnika Beograda, Siniše Malog, 
žitelj ima Obrenovca koj im ih j e pozvao da 
poplavu dočekaju u svojim domovima, a 
koja je ubrzo, bez objašnjenja, uklonjena 
sa zvaničnog vebsajta Grada Beograda. 

Direktnu akciju možete nabaviti na slededm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Dešavanja u Obrenovcu možda i 
najrečitije govore o tragediji koja nas je 
snašla - demonstraciji bahate nebrige 
za živote populacije i potpunom od- 
sustvu sistema civilne zaštite u uslovi- 
ma elementarne nepogode - a Obre- 
novac je samo jedan od mnoštva 
gradova koji su devastirani odsustvom 
adekvatnog odgovora na poplave. 
Šabac, Krupanj, Sremska Mitrovica, 
Smederevska Palanka, Paraćin itd. su 
samo neki od brojnih, namerno ili 
slučajno, zaboravljenih gradova čije će 
tragedije privući manju pažnju bur- 

Daliste \\ 

znali o 

...da 42% Ijudi koji rade u 
fabrikama oružja uopšte 
ne znaju da proizvode 
oružje? 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


žoaskih medija, jer nisu najveće. Sirene 
u Obrenovcu oglasile su se tek u pe- 
tak, 17. maja, u 5:00 sati ujutro, kada 
je nasip na Kolubari probijen i kada je 
voda počela da nadire, jer je tamošnji 
gradonačelnik odbijao da reaguje na 
apele naroda i stručnj aka koji su ukaziva- 
li na nadolazeću tragediju i zahtevali 
pokretanje sirena za evakuaciju. Ta po- 
četna indolencija i odsustvo reakcije 
su nakon toga upotpunjeni potpunim 
haosom koji je zavladao u vladajućim 
strukturama, kako u Obrenovcu tako i u 
svim drugim pogođenim krajevima, što 
je ostavilo samoorganizovane narodne 
grupe da budu jedine koje preduzimaju 
korake u borbi protiv vodene stihije. 
Država nije ni približno angažovala sve 
svoje resurse u odbrani od poplava. I to 
nije jasno samo iz groteskno morbidnih 
postupaka predsednika države, Tome 
Nikolića, koji je vikend proveo uz 
rakiju i pečenje u Bajčetini dok se 
Srbija davila, ili ministra zaduženog 
za vanredne situacije, Velje Ilića, koji 
je objašnjavao kako nije bio mnogo 
aktivan jer „nije mogao da zaduži ben- 
zin cc . Iz informacija sa terena jasno je da 
većina jedinica MUP i vojske nisu bili 
raspoređene u spasilačke misije, štavi- 
še česti su primeri njihovog korišće- 
nja u legitimisanju i maltretiranju onih 
koji su širili „neodobrene informacije” 
ili pokušavali da samoorganizovano 
pomognu unesrećenima. Država je od- 
lučila da cenu borbe protiv nepogode 
prebaci na narod koji je besomučno 
pozivan da donira u netransparentne 
fondove za pomoć, i da svojim ličnim 
budžetom nabavljaju vodu, lekove i 
ostale potrepštine - umesto da su za to 
angažovane robne rezerve i magacini 
velikih trgovinskih lanaca. Rezultati 
takvog ponašanja su delimično poznati. 

Samo delimično, zato što je u Srbiji 
na snazi izuzetno izražena tendencija 
vladajućih krugova da vrše cenzuru 
i kontrolu medijskih sadržaja. Zabri- 
njavajuće je odbijanje da se javnost u 
potpunosti obavesti o situaciji na tere- 
nu, broju mrtvih i načinjenoj materijal- 
noj šteti. To pored straha i nesigurnosti u 
narodu, doprinosi i širenju velikog broja 
neproverenih i uzbunjujućih informaci- 
ja koje se lako zloupotrebljavaju. Cenzu- 
ra je dramatično primećena nakon ukla- 
njanja radio-amatera, decentralizovanih 
i veoma efikasnih prenosilaca in- 
formacija, zahvaljujući kojima je spa- 
seno mnogo života, iz Radio mreže za 















opasnost. Nastavljena je već pomenu- 
tim uklanjanjem problematičnih saveta 
vlastodržaca narodu, ali i organizova- 
nim „obaranjem c< internet prezentacija 
i blogova koji sadrže kritičke i nezvani- 
čne informacije o posledicama poplava. 

Nije nas ujedinila ova katasirofa, 
već borba radničke klase protiv nje! 

Ipak, snaga samoorganizovanog naroda 
spremnog da pomogne unesrećenima bi- 
la je toliko prisutna, očigledna i jaka, ka- 
ko u Srbiji, tako i u svim okolnim država- 
ma isto tako pogođenim nepogodom i 
uništavanjem sistema zaštite od strane 
tranzicionih kriminalaca. Veoma jak 
osećaj međunacionalne solidarnosti, 
bazirane na shvatanju činjenice da 
smo svi isti u trenutku potpunog ras- 
pada kako vladajućeg sistema, tako i 
vladajuće ideologije, u velikoj meri su 
potisnule zaostatke planski raspirivane 
nacionalne mržnje iz prethodnih de- 
cenija. I pored pokušaja klerikalnih i 
konzervativnih mračnjaka iz Srpske 
pravoslavne crkve i različtih fašističih 
i kriptofašističih organizacija da za 
nepogode optuže održavanje Parade 
ponosa ili pobednika poslednjeg iz- 
bora za pesmu Evrovizije, rasističih 
lažova koji poturaju lažne informacije 
o pljačkanju humanitarne pomoći od 
strane Cigana, samoorganizovane gru- 
pe građana svih nacija, studenata, đa- 
ka, članova profesionalnih i sportskih 


društava, članova sindikata, kao i 
azilanata, svuda su primerom pokaziva- 
li kako je moguće organizovati se pro- 
tiv nepogode. Posebno važnu ulogu 
je odigrala omladina, koja se ponela 
herojski i pokazala svoje ogromne 
mogućnosti, koje su već godinama 
traćene i zanemarivane. Kao što je po- 
vodom poplava neko dobro primetio, 
nije nas ujedinila ova katastrofa, već 
borba radničke klase protiv nje. 

Od kada je uvedeno vanredno stanje 
„stopa kriminaliteta” pala je za 50 od- 
sto, čak i prema merilima srpske polici- 
je, pogotovo na ugroženim područima, 
a vlast i dalje nastavlja da preti naro- 
du različitim kaznama, koje uključju i 
poslednje pretnje vezane za načine na 
koji država smatra da smo obavezani da 
žalimo za onima koji su poginuli zbog 
nemara političara. Tek dolazi vreme 
za analizu situacije, vreme u kome će 



odgovorni poželeti da ne budu ovde i 
kada će se, verujemo, pravedan gnev 
radnika i radnica Balkana izliti po onima 
koji ga huškaju na ratove, pljačkaju i dr- 
že u ropstvu privatizacijama i „tranzici- 
jama ct već decenijama. 

Radne akcije, a ne strane investicije 
će biti ono što će nas oporaviti od ove 
katastrofe. Ali nakon njih će ponovo 
postati jasno da je ono što svi stvaramo 
- kolektivno vlasništvo. No, do tada 
ključno je ojačati samoorganizaciju 
naroda, stvoriti stalne mreže uzajamne 
pomoći koje treba da igraju različite 
društvene uloge, dostaviti pomoć svi- 
ma kojima je potrebna i preduprediti 
nove izlive reka, pogotovo u svetlu na- 
jave mogućih novih nepogoda krajem 
ove nedelje. Na taj način ćemo u praksi 
pokazati da je moguće stvoriti novi, 
bolji svet, u ljušturi ovog kaveza koji 
nazivamo kapitalistička demokratija. 



AKTUiLNO 



Nastavlja se namešteni proces protiv beogradskih anarhista. 



Poplave ne odlažu namoštaljko 


Činjenica da je država u dodatnom 
haosu nakon nepogode koja je 
pokazala potpuni raspad sistema 
zaštite i zločinački odnos političara 
prema bezbednosti stanovništva, ne 
sprečava nastavak pravosudnnog 
progona beogradskih anarhista. Na- 
ime, u petak 23. maja, u 10:30, u 
sudnici broj četiri beogradske „Pala- 
te pravde“, nastaviće se, odnosno po 
treći put će početi iz početka, suđenje 
„Beogradskoj šestorci C£ za namešteni 
slučaj napada na grčku ambasadu u 
Beogradu 25. avgusta 2009. godine! 

Nakon što je oslobađajuća presu- 
da protiv šestoro beogradskih 
anarhista ukinuta rešenjem Apela- 


cionog suda sredinom 2011. godine, 
iz političkih razloga je ponovo po- 
krenut proces protiv Tadeja Kurepe, 
Sanje Dojkić, Ivana Savića, Nikole 
Mitrovića, Ratibora Trivunca i Ivana 
Vulovića. Posle serije pretresa koje 
su ponovo pokazale odsustvo bilo 
kakvog utemeljena optužnice, i do 
u nedogled prolongiranog procesa 
zbog nepojavljivanja službenih 
lica, usled ponovne reorganizacije 
sudstva ova pravosudna farsa je 
dobila svoj besmisleni nastavak. Bi- 
zarnost celog postupka se dodatno 
uvećava činjenicom da je novi sudi- 
ja kome je dodeljen predmet protiv 
beogradske šestorke do sada vodio 


drugi montirani proces protiv čla- 
na Anarhosindikalističke inicijati- 
ve, Ratibora Trivunca, u vezi sa 
dešavanjima na protestu protiv 
NATO skupa, koji se održavao 
u Beogradu tokom juna 2011. 
godine. 

Anarhosindikalistička inicijativa 
poziva svoje članstvo i simpatizere 
da se u što većem broju pojave na 
suđenju u petak kako bi poručili da 
zastrašivanje i represija neće proći. 

Generalni sekretarijat 
Anarhosindikalističke inicijative 
Sekcije Međunarodnog udruženja 
radnika i radnica 












Vesti iz meflunarodnog radničkog pokreta: 



Brazilska policija koristila je suzavac kako bi 
rasterala brojne demonstrante u Sao Paolu i Rio 
de Žaneiru, nezadovoljne visokim troškovima 
za predstojeće Svetsko prvenstvo u fudbalu. 
Demonstranti su blokirali puteve, palili gume i 
bacali kamenje na policiju. Oni zameraju što se 
milijarde dolara troše na organizaciju Svetskog 
prvenstva umesto da se daju za socijalne 
programe i za rešavanje problema stambenog 
pitanja. 

Protesti se održavaju i u drugim gradovima 
u zemlji, uključujući i glavni grad Brazila. Na 
ulicama su i mnogi državni službenici - učitelji, 
lekari itd. U Riju je na stotine ljudi napravilo 
zastoj na glavnoj ulici u vreme špica. Ovde će 
se 13. jula održati finale prvenstva. Prvenstvo 
se otvara 12. juna, a mečevi će se održavati u 
mnogim gradovima u Brazilu. 

Turska: hiliade rudara obustavilo rad 

Nekoliko hiljada rudara nije otišlo na posao 
u rudnike u vlasništvu kompanije koja se 
nalazi na čelu rudnika u kojem se dogodila 
najveća industrijska katastrofa u Turskoj, a 
glavni regionalni radnički sindikat traži stro- 
gu inspekciju mesta nesreće i poručuje da se 
rudari neće vratiti na posao dok se to ne obavi. 
U obustavi rada učestvuje oko 3.200 rudara u 
gradu u kojem kompanija „Soma rudarstvo” 


ima tri rudnika, uključujući i onaj u kojem se 
dogodila tragedija. Mnogi rudari učestvuju 
svakodnevno na otvorenim forumima, gde 
iznose pritužbe na račun loših radnih uslova i 
niskih plata. 

Prošle nedelje je 301 rudar izgubio život u 
eksploziji u rudniku u Somi, malom gradu 
na 480 kilometara jugozapadno od Istanbu- 
la. Prema do sada prikupljenim izveštajima, 
postoje indicije da je do nesreće došlo jer 
se ugalj zapalio pošto je došao u kontakt s 
vazduhom. Katastrofa je izazvala proteste ši- 
rom Turske. Demonstranti optužuju vlasnike 
rudnika da ne preduzimaju mere zaštite na 
radu, kao i turskog premijera Redžepa Tajipa 
Erdogana za bliske veze sa industrijalcima, kao 
i za „neosetljivost u reakciji na tragediju”. 

Hrvatska: veliki otkupljivači uništavaju 
proizvoflačevoća 

U Hrvatskoj pustoš nisu ostavile samo po- 
plave, već i veliki otkupljivači koji uništavaju 
proizvođače voća. Tajkun Ivica Todorić, za 
koga se zna da neplaćanjem uništava mlekare, 
prisiljava proizvođače voća na potpisivanje ugo- 
vora prema koji im omogućavaju plaćanje van 
zakonskih rokova. Proizvođači nemaju izbora, jer 
među velikim domaćim otkupljivačima postoji 
dogovor, a oni ne mogu samostalno da je izvoze. 


Firme koje vrše otkup voća, poput Agrofructusa 
Ivice Todorića, Abundana, Gomolave, Plodova 
Fructus, Fragarie i drugih, redom posluju po 
istom principu: proizvođači obavezno moraju 
da potpišu ugovor koji otkupljivaču omogućava 
da kasni sa isplaćivanjem i do godinu dana. U 
ugovoru se navodi da će plaćati deo po deo, ali 
se ne navodi koliko posto od ukupnog iznosa će 
biti uplaćeno. Svi krupni otkupljivači dogovorili 
su se da neće otkupljivati robu od proizvođača 
koji ne potpišu ovakav ugovor. Često se dešava 
da umesto novca proizvođači budu plaćeni 
sredstvima za zaštitu voća. 

Evropa: pad zaposlenosti 

Evropska unija je tokom prošle godine zabele- 
žila pad broja zaposlenih. U Uniji je među gra- 
đanima od 20 do 64 godina starosti bilo 68,3 
odsto zaposlenih. Broj zaposlenih u EU je rastao 
od 2002. do 2008, kada je dostigao 70,3 odsto. 
Sa finansijskom krizom u zemljama EU broj 
zaposlenih je počeo da opada, tako da je 2012. 
iznosio 68,4 odsto. Nemačka i Malta su jedine 
zemlje kod kojih se beleži konstantan rast broja 
zaposlenih, dok je Portugal jedina zemlja u kojoj 
je stopa zaposlenosti kontinuirano opadala. 
Najnižu stopu zaposlenosti u 2013. beleže Gr- 
čka (53,2 odsto), Hrvatska (53,9 odsto), Španija 
(58,2 odsto) i Italija (59,8 odsto). 


Centar za liberterske studije predstavlja: 

Mlra Bogdanovlć: 
Konstante konvertitstva 

Ovaj rad o disidentima, uključujući i samog Đilasa, 
rad je i o konvertitstvu i samozaboravu. Izgleda 
da je malo ljudi spremno da se osvrne u vlastitu 
prošlost i objektivno se suoči s lomovima u vlastitoj 
biografiji. 




Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Slobodan Stamenčić, RatiborTrivunac, Tadej Kurepa i 
Aleksandar Belčević (odgovorni urednik) 

i Priloge i pisma slati na kontakt adresu. 

> Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 























